 Waxa uu Madaxweynuhu madax iiga dhigay guddi Wasiirro ah oo u qaabilsan doorashada, waxaannu xarun ka dhiganay Idaacadda Hargeysa, waayo waxa xubin ka ahaa guddiga Cabdulahi Maxamed Ducaale, oo noo fidiyey martiqaadka, iyada oo ay ahayd meel had iyo jeer laga shaqaynayo oo cidi joogto goor walba toddobadii cashoba mar ayaanu Madaxweynaha talo ka siin jirnay, waxa loo baahan yahay in la qabto ololaha doorashada waxa ka mid ahaa talooyinkaas magacaabidii Wasiira-dawlayaalka, taas oo wax badan ka tartay xaggii codaynta doorashada dhinaca UDUB Wasiirradaas oo loo bixiyey Wasiirradii Sanaadiiqda Waxase dhacday in goballadii loo kala baxay, dabeeto guddigii uu sidaa ku burburay oo la isugu iman waayey maalin ayaa aan la fadhiisanay Madaxweynaha aniga iyo Wasiir kale oo beesha ah iyo nin madax-dhaqameed ah oo isla beesha ah salaadii casar oo loo kacay ayaan ka hadhay safkii jamaca. 